
Munitsipaaleluruumi Rakvere tänav 30A-18 Narvas 
otsustuskorras võõrandamine
1. Asjaolud ja menetluse käik
Narva linna omandis on kolmetoaline korter üldpinnaga 61,2 m2 aadressil Rakvere tänav 30A-18, Narva, mis on üürilepingu alusel antud kasutusse Svetlana Ponyatovskayale, isikukood 46612282218. 
08.09.2021 teatas Svetlana Ponyatovskaya Narva Linnavalitsuse Linnamajandusametile kirjalikult oma soovist omandada üürilepingu alusel kasutatav munitsipaaleluruum Narvas aadressil Rakvere tänav 30A-18 hinnaga 18 694,16 eurot. Svetlana Ponyatovskaya kasutab nimetatud eluruumi alates 21.03.1995. a ja see korter on kantud tema elukohana rahvastikuregistrisse.  Üüritasu ja kõrvalkulude võlgnevus puudub.
Otsustuskorras üürnikule võõrandatava ning üürilepingu alusel kasutatava eluruumi müügihind määratakse vastavalt Narva Linnavolikogu 29.10.2020 määruse nr 18 “Narva linna omandis olevate eluruumide valitsemise kord” § 19 lõikes 2 sätestatud metoodikale ning selle alusel arvestatud eluruumi aadressil Rakvere tänav 30A-18, Narva, müügihind on 18 694,16 eurot.
Narva linna omandis olevate eluruumide valitsemise korra § 16 lg 3 kohaselt eluruumi võib otsustuskorras võõrandada, kui on kindlaks tehtud, et eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks. 
Antud küsimus oli arutusel Narva Linnavalitsuse eluasemekomisjoni 27.09.2021. a koosolekul. Eluasemekomisjon leidis, et nimetatud eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks ning otsustati teha Narva Linnavalitsusele ettepanek võõrandada nimetatud eluruum otsustuskorras selle üürnikule Svetlana Ponyatovskayale.
2. Õiguslikud alused
2.1. Narva Linnavolikogu 29.10.2020. a määruse nr 18 “Narva linna omandis olevate eluruumide valitsemise kord” (edaspidi Kord) § 16 lg 7 punkti 1 kohaselt võib eluruumi võõrandada otsustuskorras selle eluruumi üürnikule. 
2.2. Korra § 17 lg 2 kohaselt munitsipaaleluruumi üürilepingu alusel kasutatava eluruumi võõrandamise otsustuskorras otsustab Narva Linnavalitsus. 
2.3. Haldusmenetluse seaduse § 53 lg 1 p-de 2 ja 3 kohaselt haldusakti kõrvaltingimus on haldusakti põhiregulatsiooniga seotud lisakohustus või lisatingimus haldusakti põhiregulatsioonist tuleneva õiguse tekkimiseks. Haldusmenetluse seaduse § 53 lg 2 p-st 1 tulenevalt võib seaduses või määruses sätestatud juhul haldusaktile kehtestada kõrvaltingimuse. 
2.4. Korra § 16  lg 11 järgi on üürilepingu alusel kasutatava eluruumi otsustuskorras võõrandamisel lisatingimuseks üüri ja kõrvalkulude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist vastava kinnituse. 
3. Otsus
3.1. Võõrandada otsustuskorras Narva linnale kuuluv ja Narva Linnavalitsuse Linnamajandusameti bilansis olev korteriomand aadressil Rakvere tänav 30A-18 Narvas (kinnistusraamatu Tartu Maakohtu kinnistusosakonna registriosa nr 2470809, 612/28206 mõttelist osa kinnistust, mille katastriüksuse tunnus on 51101:004:0052, sihtotstarve elamumaa 100% ja reaalosa eluruum nr 18, mille üldpind on 61,20 m2 ja tähistus plaanil on 18, müügihinnaga 18 694,16 eurot (kaheksateist tuhat kuussada üheksakümmend neli eurot ja 16 eurosenti) Svetlana Ponyatovskaya’le, isikukood 46612282218. 
3.2. Eluruumi müügihind peab olema täielikult tasutud vähemalt 2 tööpäeva enne notariaalse müügilepingu sõlmimist või enne müügilepingu sõlmimist deponeeritud notari kontole tingimusel, et notar kannab hoiustatud müügihinna kahe tööpäeva jooksul arvates müügilepingu sõlmimisest võõrandamise korraldaja kontole. 
3.3. Müügilepingu sõlmimisega seotud notaritasu ja riigilõivu tasub ostja. 
3.4. Narva Linnavalitsuse Linnamajandusametil korraldada punktis 3.1. nimetatud korteriomandi võõrandamine. 
3.5. Volitada linnapead Ants Liimetsa allkirjastama Narva linna nimel vastava notariaalselt tõestatud lepingu. Volitus on antud edasivolitamise õigusega. 
3.6. Korralduse punktis 3.1. nimetatud korteriomandi võõrandamise lisatingimuseks on võõrandatava eluruumi üüri ja kõrvalkulude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu tõendid võlgnevuse puudumise kohta. 
4. Rakendussätted 
4.1. Narva Linnakantseleil teha korraldus teatavaks Narva Linnavalitsuse Linnamajandusametile ja Svetlana Ponyatovskayale.
4.2. Korraldus jõustub seadusega sätestatud korras.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

